Абаден дитт
Абаден дитт йа Гуттарен дитт (Ӏаьр. شَجَرَةُ الْخُلْدِ‎‎ — «Шажаратул-хулд») — иза Къуръан чохь хьахийна дихкина (ца магийна) дитт ду, Адама а, Хьавваа а шена чуьра стом биина долу, хьадисаша а, тафсираша а гойтуш ма-хиллара. Библи чохь хьахийна долчу «дахаран диттана» бӀостнехьа, Къуръан чохь цхьа дитт бен дац хьахийна, Ӏаднан бошмаш чохь долу. Дала Адамна а, Хьавваана а дихкина (шех даа ца магийна) хилла долу дитт ду иза. Амма цу диттах лууш дерг, и хӀун дитт ду а хьахийна дац Къуръан чохь.